Zamonaviy ilmiy-texnik tadqiqotlar
type: channel
description: “Zamonaviy ilmiy-texnik tadqiqotlar” xalqaro jurnali texnika,iqtisod va pedagogika sohalariga mo‘ljallangan, ixtisoslashgan nashr bo‘lib, sohadagi ilmiy-amaliy, ilmiy-texnik yangiliklarni har tomonlama yoritishni, jurnal o‘quvchilarining ilmiy innovatsion axborotga bo‘lgan talab-ehtiyojlarini yanada to‘laroq qondirishni, jurnal imkoniyatlaridan keng va samarali foydalanishni o‘z oldiga asosiy maqsad qilib qo‘yadi. Maqolalar quyidagi yo‘nalishlarda qabul qilinadi. - 05.00.00 – Texnika fanlari - 08.00.00-Iqtisodiyot fanlari -13.00.00-Pedagogika fanlari Jurnal ko'p tilli bo'lib, unda o'zbek, rus va ingliz tillaridagi maqolalar chop etiladi. Bu esa xalqaro hamkorlikni rivojlantirish va ilmiy yutuqlarni keng doirada targ'ib qilishga yordam beradi. “Zamonaviy ilmiy-texnik tadqiqotlar” xalqaro jurnali O'zbekistonda ilm-fan, ta'lim, tehnika va iqtisodiyotni rivojlantirishga qaratilgan muhim nashrlardan biri hisoblanadi. Crossref DOI Tahririyat Crossref DOI ning rasmiy aʼzosi sifatida tez orada ro‘yxatga olinadi Google Scholar “Zamonaviy ilmiy-texnik tadqiqotlar” xalqaro jurnali Google Scholar bazasida indekslanadi. Bu esa jurnalning ilmiy nufuzini oshirish va mualliflarning ilmiy ishlarini keng miqyosda targ'ib qilishga yordam beradi. Google Scholar orqali tadqiqotchilar va olimlar “Zamonaviy ilmiy-texnik tadqiqotlar” xalqaro jurnalida chop etilgan maqolalarni qidirib topish va ularga havola berish imkoniyatiga ega bo'lishadi.
language: uz@latin
publication name: Zamonaviy ilmiy-texnik tadqiqotlar
items: KIMYO FANINI KUNDALIK HAYOT BILAN BOG‘LAB O‘QITISH METODIKASI
items: RUS TILINI CHET TILI SIFATIDA O‘QITISHDA RAQAMLANTIRISH VA INTERAKTIV TEXNOLOGIYALAR
items: INSON SALOMATLIGI VA ATROF MUHITNI MUHOFAZA QILISHDA EKOLOGIK TA'LIMNING AHAMIYATI
items: TALABA- YOSHLARDA MILLIY O’ZLIKNI SHAKLLANTIRISH VA RIVOJLANTIRISH
items: “AMALIY DASTURLAR PAKETI” FANIDA TALABALARNING MUSTAQIL O‘QUV FAOLIYATINI TASHKIL ETISH METODIKASINING PEDAGOGIK SAMARADORLIGI: TAJRIBA-SINOV NATIJALARI TAHLILI
items: TALABALARDA FALSAFIY-REFLEKSIV TAFAKKURNI RIVOJLANTIRISHDA SUN’IY INTELLEKT ASOSIDAGI REFLEKSIV TOPSHIRIQLARDAN FOYDALANISH METODIKASI
items: PEDAGOGIK KVALIMETRIYA VOSITASIDA BIOLOGIYA O‘QITUVCHILARINING KASBIY TAYYORGARLIK SIFATINI ANIQLASH
items: OLIY TA’LIM MUASSASALARIDA MA’NAVIY-MA’RIFIY JARAYONLARNI BOSHQARISHNING KORPORATIV MADANIYATGA ASOSLANGAN STRUKTURAVIY-FUNKSIONAL MODELI
items: BO‘LAJAK MUHANDISLARDA DASTURLASH KOMPETENSIYASINI RIVOJLANTIRISHNING DASTURIY-DIDAKTIK TA’MINOTINING DIDAKTIK IMKONIYATLARI
items: KOMMUNIKATIV GRAMMATIKANI O‘QITISHDA VIDEO, AUDIO VA VIZUAL MATERIALLARDAN FOYDALANISH IMKONIYATLARI
items: SUN’IY INTELLEKT DAVRIDA MEDIASAVODXONLIK: O‘QUVCHILARNI “DEEPFAKE” VA MANIPULYATSIYALARDAN HIMOYALASH MUAMMOLARI
items: LOYIHALASH FAOLIYATINI TASHKIL ETISH SAMARALI PEDAGOGIK VOSITA SIFATIDA
items: “TA’LIMDA BAHOLASH” FANINI O‘QITISHDA TALABALARDA XALQARO BAHOLASH DASTURLARI BILAN ISHLASH KO‘NIKMALARINI RIVOJLANTIRISH METODIKASI
items: SUN’IY INTELLEKT VA PEDAGOG FAOLIYATINING O‘ZARO MUNOSABATI: KELAJAK SENARIYLARI
items: KASBIY TA’LIM TIZIMIDA STRATEGIK REJALASHTIRISH MEXANIZMLARINI RIVOJLANTIRISHNING INNOVATSION YONDASHUVLARI
items: BOSHLANG‘ICH TA’LIM O‘QITUVCHILARINING AMALIY-METODIK TAYYORGARLIGINI VIRTUAL PEDAGOGIK SIMULYATSIYALAR ASOSIDA TAKOMILLASHTIRISH: NAZARIY ASOSLAR, TAMOYILLAR VA PEDAGOGIK SHART-SHAROITLAR
items: TA'LIM TIZIMIDAGI KATTA MA'LUMOTLARNI (O'QUVCHILAR NATIJALARI, XATTI HARAKATLARI) TAHLIL QILISHDA NOSQL TEXNOLOGIYALARIDAN FOYDALANISH
items: AUTIZM SPEKTRI BUZILISHLARI BO‘LGAN BOLALARDA NUTQ RIVOJLANISHI
items: BO‘LAJAK PEDAGOGLARDA IJODKORLIKNI RIVOJLANTIRISHDA ART-PEDAGOGIK VOSITALARNING DIDAKTIK IMKONIYATLARI
items: RAQAMLI PEDAGOGIK MUHITDA INTERAKTIV HAMKORLIK: NAZARIY ASOSLAR, AMALIY TATBIQ VA ISTIQBOLLAR
items: BO‘LAJAK PEDAGOGLARDA KREATIV FIKRLASHNI FANLARARO ABSTSESSIAL VA ORDINATAL BOG‘LIQLIK ASOSIDA RIVOJLANTIRISHNING PEDAGOGIK MODELI
items: AUTIZM SPEKTRI BUZILISHI BO‘LGAN BOLALARNI INKLYUZIV TA’LIM SHAROITIDA TA’LIMGA JALB ETISH USULLARI
items: KOMMUNAL VA MEHNAT GIGIYENASI KAFEDRASIDA UZLUKSIZ TIBBIY TA’LIM TAMOYILLARINI JORIY ETISH
items: REGISTRATOR OFISI BOSHQARUVIDA ERGONOMIK MUHIT YARATISH ORQALI ISH UNUMDORLIGINI OSHIRISH YO‘LLARI
items: NOFILOLOG TALABALARGA VIRTUAL O‘YINLAR ASOSIDA FRANSUZ TILI O‘QITISHNI RIVOJLANTIRISH
items: AXBOROT TIZIMLARINI LOYIHALASHTIRISH FANINI O‘QITISHDA PEDAGOGIK TIZIM INTEGRATSIYASI
items: RAQAMLI TAʻLIM MUHITIDA TALABALARNING MUSTAQIL FIKRLASH KOMPETENSIYASINI RIVOJLANTIRISH METODIKASINI TAKOMILLASHTIRISH
items: RAQAMLI IQTISODIYOTNI RAQAMLI TEXNOLOGIYALARDAN FOYDALANIB TALABALARDA KASBIY KOMMUNIKATIV KOMPETENSIYALARNI RIVOJLANTIRISH
items: KICHIK BIZNES VA XUSUSIY TADBIRKORLIK SOHASINING RAQOBATBARDOSHLIK SALOHIYATI HAMDA MOLIYAVIY BARQARORLIGINI STATISTIK BAHOLASH USLUBIYATI
items: MAMLAKATIMIZDA KICHIK BIZNES SOHASINI BARQAROR RIVOJLANTIRISHNING INSTITUTSIONAL VA MOLIYAVIY TA’MINOTI

KIMYO FANINI KUNDALIK HAYOT BILAN BOG‘LAB O‘QITISH METODIKASI
type: item
description: Mazkur maqolada kimyo fanini kundalik hayot bilan bog‘lab o‘qitishning pedagogik va metodik imkoniyatlari yoritilgan. Kimyoviy tushuncha, qonun va jarayonlarni maishiy vositalar, oziq-ovqat mahsulotlari, dori vositalari, suv, havo, yoqilg‘i, qurilish materiallari va ekologik muammolar bilan bog‘liq misollar asosida tushuntirish usullari tahlil qilingan. Kundalik hayotga oid tajribalar, muammoli vaziyatlar, kontekstli topshiriqlar va amaliy loyihalardan foydalanish o‘quvchilarning kimyo faniga qiziqishini oshirishi, nazariy bilimlarni amaliyotda qo‘llash va sabab- oqibat bog‘lanishlarini tushunish ko‘nikmalarini rivojlantirishi asoslangan. Shuningdek, hayotiy mazmundagi topshiriqlar o‘quvchilarning tabiiy-ilmiy savodxonligi, ekologik madaniyati, tanqidiy fikrlashi va xavfsiz xulq-atvorini shakllantirishga xizmat qilishi ko‘rsatib berilgan. Kimyo ta’limini real hayotiy vaziyatlar bilan integratsiyalash darslarning mazmunliligi, tushunarliligi va amaliy samaradorligini oshiradi.
subject: 13.00.00 Pedagogika fanlari
  topic: section
subject: kimyo ta’limi, kundalik hayot, kontekstli o‘qitish, hayotiy topshiriq, kimyoviy tajriba, tabiiy-ilmiy savodxonlik, ekologik madaniyat, amaliy kompetensiya, muammoli ta’lim.
  topic: keywords
creator: Maxliyo Yuldosheva
rights: Copyright (c) 2026
date: 2026-07-05
publication date: 2026-07-05
starting page: 102
ending page: 107

RUS TILINI CHET TILI SIFATIDA O‘QITISHDA RAQAMLANTIRISH VA INTERAKTIV TEXNOLOGIYALAR
type: item
description: Ushbu maqolada rus tilini chet tili sifatida o'qitishda raqamlashtirishning nazariy va metodologik asoslari o‘rganiladi. Ushbu tadqiqotning dolzarbligi masofaviy va aralash ta’limning kengayishi, raqamli lingvodidaktikaning rivojlanishi, intellektual ta’lim tizimlarining paydo bo‘lishi va raqamli muhitda xalqaro talabalarda kommunikativ kompetentsiyani rivojlantirish zarurati bilan belgilanadi. Ushbu tadqiqotning maqsadi raqamli va interaktiv texnologiyalarning didaktik salohiyatini aniqlash va ularni rus tilini chet tili sifatida o‘qitish darslarida tizimli qo‘llash tamoyillarini asoslashdir. Tadqiqot metodologiyasi ilmiy va metodologik adabiyotlarni tahlil qilish, qiyosiy usul, pedagogik modellashtirish, raqamli vositalarni tasniflash va til o'qitishdagi amaliy tajribaning qisqacha mazmunini o‘z ichiga oladi. Raqamli vositalarning samaradorligi ishlatiladigan xizmatlar soni bilan emas, balki ularning o'quv maqsadlari, talabalarning rus tilini bilish darajasi, o'quv materialining mazmuni va kommunikativ ehtiyojlari bilan mos kelishi bilan belgilanishi aniqlangan. Rus tilini chet tili sifatida raqamlashtirishning asosiy yo‘nalishlari aniqlangan: aralash ta’lim, multimedia materiallaridan foydalanish, interaktiv mashqlar, o‘quvni boshqarish tizimlari, mobil ilovalar, elektron korpuslar, avtomatlashtirilgan fikr-mulohaza va generativ sun'iy intellekt.
subject: 13.00.00 Pedagogika fanlari
  topic: section
subject: rus tili chet tili sifatida, rus tili chet tili sifatida, ta’limni raqamlashtirish, interaktiv texnologiyalar, raqamli lingvodidaktika, aralash ta’lim, kommunikativ kompetentsiya.
  topic: keywords
creator: Мохизар Абдуллаева
rights: Copyright (c) 2026
date: 2026-07-05
publication date: 2026-07-05
starting page: 108
ending page: 112

INSON SALOMATLIGI VA ATROF MUHITNI MUHOFAZA QILISHDA EKOLOGIK TA'LIMNING AHAMIYATI
type: item
description: Maqolada globallashuv sharoitida yoshlarda milliy tarbiyani shakllantirishda ekologiya to’g’risidagi fikr-mulohazalar, ekologiya va atrof-muhitni muhofaza qilish, tabiatni asrab-avaylash, yoshlarda ekologik madaniyatni oshirishning muhim jihatlariga oid ma’lumotlar berilgan.
subject: 13.00.00 Pedagogika fanlari
  topic: section
subject: milliy tarbiya, ekologiya ,ekologik ong, ekologik madaniyat, globallashuv, metod, sivilizatsiya,avesto, hadis.
  topic: keywords
creator: Zarina Arolova
rights: Copyright (c) 2026
date: 2026-07-05
publication date: 2026-07-05
starting page: 139
ending page: 141

TALABA- YOSHLARDA MILLIY O’ZLIKNI SHAKLLANTIRISH VA RIVOJLANTIRISH
type: item
description: Mazkur maqolada milliy o‘zlik tushunchasining mazmun-mohiyati, uning shaxs va jamiyat hayotidagi o‘rni, ahamiyati, maqsadi hamda vazifalari tahlil qilingan. Shuningdek, muallif yoshlarda milliy o‘zlikni shakllantirish jarayonida mamlakatimizning boy madaniy va ma’naviy merosi asosiy omillardan biri ekanligini yoritadi. Yoshlar ongida milliy o‘zlikni anglashni rivojlantirish uchun milliy ong, milliy g‘urur, milliy iftixor, milliy his va milliy xarakterni shakllantirish zarurligi asoslab berilgan.
subject: 13.00.00 Pedagogika fanlari
  topic: section
subject: o‘zlik, milliy o‘zlik, o‘zlikni anglash, yoshlarda milliy o‘zlikni shakllantirish, tarixiy xotira, ajdodlar merosi, axborotlashgan jamiyat.
  topic: keywords
creator: Matluba Zakirova
rights: Copyright (c) 2026
date: 2026-07-05
publication date: 2026-07-05
starting page: 136
ending page: 138

“AMALIY DASTURLAR PAKETI” FANIDA TALABALARNING MUSTAQIL O‘QUV FAOLIYATINI TASHKIL ETISH METODIKASINING PEDAGOGIK SAMARADORLIGI: TAJRIBA-SINOV NATIJALARI TAHLILI
type: item
description: Maqolada “Amaliy dasturlar paketi” fanini o‘qitish jarayonida talabalarning mustaqil o‘quv faoliyatini maxsus texnologiyalar (Google Classroom, MathCad) asosida tashkil etish metodikasining pedagogik samaradorligini aniqlash maqsadida 2022– 2025 o‘quv yillarida uch bosqichda o‘tkazilgan tajriba-sinov ishining tashkiliy jihatlari va natijalari tahlil qilinadi. Tajriba-sinov Nukus davlat pedagogika instituti, Chirchiq davlat pedagogika universiteti va Navoiy davlat universitetining 335 nafar talabasi ishtirokida, kognitiv, amaliy, analitik, kreativ va faoliyatli mezonlar asosida amalga oshirildi. Natijalar tajriba va nazorat guruhlari bo‘yicha qiyoslandi hamda xi-kvadrat (χ²) statistik kriteriyasi yordamida tahlil qilindi
subject: 13.00.00 Pedagogika fanlari
  topic: section
subject: mustaqil o‘quv faoliyati, pedagogik tajriba-sinov, samaradorlik mezonlari, tajriba guruhi, nazorat guruhi, xi-kvadrat kriteriyasi, “Amaliy dasturlar paketi”.
  topic: keywords
creator: Shohista Rustamova
rights: Copyright (c) 2026
date: 2026-07-05
publication date: 2026-07-05
starting page: 132
ending page: 135

TALABALARDA FALSAFIY-REFLEKSIV TAFAKKURNI RIVOJLANTIRISHDA SUN’IY INTELLEKT ASOSIDAGI REFLEKSIV TOPSHIRIQLARDAN FOYDALANISH METODIKASI
type: item
description: Ushbu maqolada sun'iy intellekt (SI) asosidagi refleksiv topshiriqlar orqali talabalarning falsafiy-refleksiv tafakkurini rivojlantirish metodikasi nazariy va amaliy jihatdan yoritilgan. Muallif zamonaviy oliy ta'lim tizimida talabalarga tayyor bilim uzatish emas, balki mustaqil, tanqidiy fikrlash qobiliyatini shakllantirish zarurligidan kelib chiqadi. Maqolada yirik til modellari (LLM)ning ta'limga kirib kelishi bilan bog'liq imkoniyatlar va xavflar tahlil qilinadi: SI shunchaki tayyor javob manbai sifatida ishlatilsa, intellektual dangasalikka olib kelishi, ammo "intellektual sparring-sherik" sifatida loyihalansa, kuchli katalizatorga aylanishi mumkinligi ko'rsatiladi. Ishda beshta tayanch ko'nikma — savol qo'yish (Sokratik muloqot), dalillash, tanqidiy tahlil, muqobil fikrlarni baholash va shaxsiy xulosa chiqarish — SI vositasida shakllantiriladigan asosiy komponentlar sifatida taqdim etilgan. "Talaba–o'qituvchi–SI" pedagogik uchburchagi modeli, metodikani joriy etishning to'rt bosqichli tuzilmasi (prompt tayyorlash, dialog, refleksiv insho, guruh muhokamasi), baholash mezonlari (S-D-T-M rubrikasi) hamda 12 haftalik eksperimental tadqiqot dizayni (tajriba va nazorat guruhlari) batafsil bayon qilingan. Shuningdek, metodikaning afzalliklari (individualizatsiya, tezkor feedback, motivatsiya) va cheklovlari (bias xavfi, o'qituvchi rolining pasayishi, axloqiy-huquqiy masalalar) ko'rib chiqilgan. Maqola oliy ta'lim mutaxassislari, pedagoglar, metodistlar va ta'limda SI integratsiyasi bilan shug'ullanuvchi tadqiqotchilar uchun mo'ljallangan.
subject: 13.00.00 Pedagogika fanlari
  topic: section
subject:
  topic: keywords
  value: falsafiy-refleksiv tafakkur; sun'iy intellekt (SI); yirik til modellari (LLM); refleksiv topshiriqlar; Sokratik muloqot; tanqidiy tahlil; argumentatsiya (dalillash); metakognitiv ta'lim; konstruktivizm; dialogik pedagogika; pedagogik uchburchak; debat simulatsiyasi; personalizatsiya; portfel baholash; ta'limda raqamli transformatsiya; chatbot-vositachi; refleksiv insho; muqobil fikrlarni baholash; axborot savodxonligi; prompt-savodxonlik.
creator: Dilnoza Najimidinova
rights: Copyright (c) 2026
date: 2026-07-05
publication date: 2026-07-05
starting page: 113
ending page: 118

PEDAGOGIK KVALIMETRIYA VOSITASIDA BIOLOGIYA O‘QITUVCHILARINING KASBIY TAYYORGARLIK SIFATINI ANIQLASH
type: item
description: Mazkur maqolada pedagogik kvalimetriya vositasida biologiya o‘qituvchilarining kasbiy tayyorgarlik sifatini aniqlashning nazariy va metodik asoslari yoritilgan. Biologiya o‘qituvchisining kasbiy tayyorgarligi fan bilimlari, metodik faoliyat, laboratoriya va amaliy mashg‘ulotlarni tashkil etish, raqamli ta’lim vositalaridan foydalanish, pedagogik muloqot hamda refleksiv baholash kabi o‘zaro bog‘liq tarkibiy qismlarning integrativ birligi sifatida talqin qilingan. Pedagogik kvalimetriyaning kasbiy tayyorgarlik sifatini mezon, ko‘rsatkich, indikator va darajalar asosida obyektiv baholashdagi imkoniyatlari ochib berilgan. Baholash jarayonida kognitiv-metodik, amaliy-faoliyatli, raqamli-texnologik, kommunikativ va refleksiv komponentlarni hisobga olish taklif etilgan. Shuningdek, test, amaliy topshiriq, mikrodars, laboratoriya faoliyati, elektron portfolio, ekspert bahosi va o‘z-o‘zini baholash usullarini uyg‘unlashtirishning ahamiyati asoslangan. Kvalimetrik yondashuv asosida olingan natijalar o‘qituvchining kasbiy tayyorgarlik darajasini aniqlash, rivojlanish dinamikasini kuzatish, mavjud metodik kamchiliklarni belgilash hamda individual kasbiy rivojlanish yo‘nalishlarini ishlab chiqishga xizmat qiladi.
subject: 13.00.00 Pedagogika fanlari
  topic: section
subject: pedagogik kvalimetriya, biologiya o‘qituvchisi, kasbiy tayyorgarlik, ta’lim sifati, baholash mezoni, indikator, metodik kompetentlik, diagnostika, pedagogik monitoring, refleksiv baholash.
  topic: keywords
creator: Shahlo Niyozova
rights: Copyright (c) 2026
date: 2026-07-05
publication date: 2026-07-05
starting page: 124
ending page: 131

OLIY TA’LIM MUASSASALARIDA MA’NAVIY-MA’RIFIY JARAYONLARNI BOSHQARISHNING KORPORATIV MADANIYATGA ASOSLANGAN STRUKTURAVIY-FUNKSIONAL MODELI
type: item
description: Maqolada oliy ta’lim muassasalarida ma’naviy-ma’rifiy jarayonlarni boshqarishni alohida tadbirlar majmui sifatida emas, balki korporativ madaniyat bilan integratsiyalashgan yaxlit pedagogik-boshqaruv tizimi sifatida tashkil etish masalasi yoritilgan. Tadqiqotning maqsadi korporativ qadriyatlar, subyektlararo hamkorlik, refleksiv boshqaruv va natijaviy monitoringni birlashtiruvchi strukturaviy-funksional modelning mazmuni hamda amaliy mexanizmlarini asoslashdan iborat. Tizimli, institutsional, strukturaviy-funksional va qiyosiy tahlil usullari qo‘llanildi. Natijada modelning maqsadli, aksiologik-motivatsion, kommunikativ-faoliyatli, tashkiliy- regulyativ, refleksiv-diagnostik va natijaviy bloklari aniqlashtirildi.
subject: 13.00.00 Pedagogika fanlari
  topic: section
subject: oliy ta’lim, ma’naviy-ma’rifiy jarayon, korporativ madaniyat, strukturaviy-funksional model, aksiologik yondashuv, pedagogik hamkorlik, refleksiv boshqaruv, monitoring.
  topic: keywords
creator: Xayrulla Nishonov
rights: Copyright (c) 2026
date: 2026-07-05
publication date: 2026-07-05
starting page: 119
ending page: 123

BO‘LAJAK MUHANDISLARDA DASTURLASH KOMPETENSIYASINI RIVOJLANTIRISHNING DASTURIY-DIDAKTIK TA’MINOTINING DIDAKTIK IMKONIYATLARI
type: item
description: Maqolada raqamli ta’lim muhiti sharoitida bo‘lajak muhandislarning dasturlash kompetentligini rivojlantirishga yo‘naltirilgan dasturiy-didaktik ta’minotning didaktik imkoniyatlari yoritilgan. Tadqiqotning dolzarbligi oliy ta’limning raqamli transformatsiyasi sharoitida bo‘lajak muhandislarni tayyorlash sifatini takomillashtirish hamda ularning dasturlash kompetentligiga qo‘yilayotgan talablarning ortib borishi bilan izohlanadi. Tadqiqotning maqsadi bo‘lajak muhandislarning dasturlash kompetentligini rivojlantirishga xizmat qiluvchi dasturiy-didaktik ta’minotning didaktik imkoniyatlarini aniqlash va ilmiy jihatdan asoslashdan iborat. Tadqiqotda ilmiy adabiyotlar va normativ-huquqiy hujjatlarni tahlil qilish, pedagogik loyihalash, kuzatish, so‘rovnoma, test sinovlari, pedagogik tajriba hamda matematik statistika metodlaridan foydalanildi. Tajriba-sinov ishlari 2024–2026-yillarda O‘zbekiston Respublikasining beshta oliy ta’lim muassasasida muhandislik yo‘nalishida tahsil olayotgan 397 nafar talaba ishtirokida o‘tkazildi. Tadqiqotning amaliy qismi «Texnik tizimlarda axborot texnologiyalari» fani uchun ishlab chiqilgan dasturiy-didaktik ta’minot asosida amalga oshirildi. Mazkur ta’minot ITTS (Information Technologies in Technical Systems) raqamli ta’lim platformasi, elektron darslik, ma’ruza taqdimotlari, videodarslar, laboratoriya va amaliy mashg‘ulotlar, hisob-grafik topshiriqlar, mustaqil ta’lim materiallari, testlar, chek-listlar hamda metodik tavsiyalarni o‘z ichiga oladi. Tadqiqot natijasida dasturiy-didaktik ta’minotning bo‘lajak muhandislarning dasturlash kompetentligini izchil rivojlantirishga xizmat qiluvchi asosiy didaktik imkoniyatlari aniqlandi. Pedagogik tajriba natijalari taklif etilgan yondashuvning samaradorligini tasdiqlab, talabalarning mustaqilligi, kreativligi, refleksivligi va kommunikativligini oshirishga ijobiy ta’sir ko‘rsatishini isbotladi. Olingan natijalar ishlab chiqilgan dasturiy-didaktik ta’minotdan bo‘lajak muhandislarni tayyorlash jarayon…
subject: 13.00.00 Pedagogika fanlari
  topic: section
subject:
  topic: keywords
  value: software and instructional support, programming competence, future engineers, engineering education, digital educational technologies, digital learning environment, pedagogical experiment, competency-based approach, programming.
creator: Елена Кодирова
rights: Copyright (c) 2026
date: 2026-07-05
publication date: 2026-07-05
starting page: 79
ending page: 85

KOMMUNIKATIV GRAMMATIKANI O‘QITISHDA VIDEO, AUDIO VA VIZUAL MATERIALLARDAN FOYDALANISH IMKONIYATLARI
type: item
description: Ushbu maqolada kommunikativ grammatikani o‘qitish jarayonida video, audio va vizual materiallardan foydalanishning didaktik imkoniyatlari yoritiladi. Grammatik bilimlarni faqat nazariy qoidalar asosida emas, balki real nutqiy vaziyatlar, eshitish, ko‘rish va muloqotga asoslangan topshiriqlar orqali shakllantirishning samaradorligi tahlil qilinadi. Video materiallar grammatik birliklarning kontekstda qo‘llanishini ko‘rsatishga, audio materiallar tinglab tushunish va talaffuz ko‘nikmalarini rivojlantirishga, vizual vositalar esa grammatik mazmunni aniq va tushunarli idrok etishga xizmat qiladi. Tadqiqotda multimodal materiallardan foydalanish o‘quvchilarning kommunikativ kompetensiyasini rivojlantirish, ularning darsga qiziqishini oshirish va grammatikani amaliy nutq bilan bog‘lashda muhim omil ekanligi asoslanadi.
subject: 13.00.00 Pedagogika fanlari
  topic: section
subject: kommunikativ grammatika, video material, audio material, vizual vosita, grammatik kompetensiya, multimodal ta’lim, nutqiy vaziyat, interaktiv ta’lim.
  topic: keywords
creator: Humoyun Tursunov
rights: Copyright (c) 2026
date: 2026-07-05
publication date: 2026-07-05
starting page: 98
ending page: 101

SUN’IY INTELLEKT DAVRIDA MEDIASAVODXONLIK: O‘QUVCHILARNI “DEEPFAKE” VA MANIPULYATSIYALARDAN HIMOYALASH MUAMMOLARI
type: item
description: Maqolada sun’iy intellekt texnologiyalari, xususan “deepfake” usullarining ta’lim va yoshlar ongiga ta’siri masalasi ko’rib chiqiladi. Zamonaviy raqamli muhitda o’quvchilar katta hajmdagi vizual-audio kontent bilan uchrashadi, biroq ko'pchiligi uning haqiqiyligini tanqidiy baholash ko‘nikmasiga ega emas. Maqola maqsadi – mediasavodxonlikni shakllantirishning nazariy asoslarini o‘rganish hamda deepfake’ni aniqlash bo‘yicha amaliy tavsiyalar ishlab chiqishdir. Tadqiqotda kontent-tahlil, qiyosiy tahlil va so‘rovnoma metodlaridan foydalanilgan. Natijalarga ko‘ra, mediasavodxonlikni o‘quv jarayoniga tizimli integratsiya qilish o‘quvchilarning manipulyatsiyalarga chidamliligini sezilarli oshiradi.
subject: 13.00.00 Pedagogika fanlari
  topic: section
subject: sun’iy intellekt, deepfake, mediasavodxonlik, manipulyatsiya, kritik tafakkur, raqamli ta’lim.
  topic: keywords
creator: Madina Muydinova
creator: Nafisa Toirova
rights: Copyright (c) 2026
date: 2026-07-05
publication date: 2026-07-05
starting page: 86
ending page: 89

LOYIHALASH FAOLIYATINI TASHKIL ETISH SAMARALI PEDAGOGIK VOSITA SIFATIDA
type: item
description: Ushbu maqolada zamonaviy ta'lim jarayonida loyihalash faoliyatining ahamiyatini va uning samarali pedagogik vosita sifatida ishlatilishi tahlil qilinadi. Maqolada loyihalashning asosiy komponentlari, bosqichlari va ularning ta'lim jarayonidagi o‘rni ko‘rsatib berilgan. Shuningdek, loyihalash jarayonida maqsad qo‘yish, zarur axborotlarni to‘plash va pedagogik jarayonni tuzish kabi muhim jihatlar haqida fikr yuritiladi. Bu esa ta'lim jarayonining samaradorligini oshirish va talabalarning mustaqil bilim olish ko‘nikmalarini rivojlantirishga qaratilgan innovatsion yondashuvlarni ishlab chiqishga yordam beradi.
subject: 13.00.00 Pedagogika fanlari
  topic: section
subject: loyihalash, loyihalash faoliyati, ta'lim jarayoni, ta'lim texnologiyalari, maqsad qo‘yish, axborot to‘plash, o‘quv mashg‘uloti, ta'lim samaradorligi.
  topic: keywords
creator: Jamshid Orishev
rights: Copyright (c) 2026
date: 2026-07-05
publication date: 2026-07-05
starting page: 90
ending page: 97

“TA’LIMDA BAHOLASH” FANINI O‘QITISHDA TALABALARDA XALQARO BAHOLASH DASTURLARI BILAN ISHLASH KO‘NIKMALARINI RIVOJLANTIRISH METODIKASI
type: item
description: Mazkur maqolada “Ta’limda baholash” fanini o‘qitishda talabalarda xalqaro baholash dasturlari bilan ishlash ko‘nikmalarini rivojlantirishning metodik yechimlari yoritilgan. Fan mavzularining PIRLS, TIMSS va PISA dasturlari bilan o‘zaro bog‘liqligi tahlil qilinib, ularni amaliy mashg‘ulotlarga integratsiya qilish yo‘llari asoslangan. Shuningdek, xalqaro baholash topshiriqlarini tahlil qilish, loyihalash va baholash savodxonligini rivojlantirishga xizmat qiluvchi innovatsion metodikalar hamda ularni qo‘llash bo‘yicha metodik tavsiyalar ishlab chiqilgan.
subject: 13.00.00 Pedagogika fanlari
  topic: section
subject:
  topic: keywords
  value: ta’limda baholash, xalqaro baholash dasturlari, PIRLS, TIMSS, PISA, baholash savodxonligi, kompetensiyaviy yondashuv, “Kompetensiyani aniqlash va ekspert tahlili” metodikasi, “Ikki nuqtai nazar” metodikasi, “Javobdan topshiriqqa” metodikasi, rubrika, bo‘lajak boshlang‘ich sinf o‘qituvchisi.
creator: Mexrubon Berdimurodova
rights: Copyright (c) 2026
date: 2026-07-05
publication date: 2026-07-05
starting page: 4
ending page: 9

SUN’IY INTELLEKT VA PEDAGOG FAOLIYATINING O‘ZARO MUNOSABATI: KELAJAK SENARIYLARI
type: item
description: Ushbu maqolada sun’iy intellekt (SI) texnologiyalari va pedagog kasbiy faoliyatining o‘zaro munosabati multidisiplinar nuqtai nazardan tahlil etilgan hamda bu munosabatning kelajakdagi rivojlanish senariylari ilmiy asosda bashorat qilingan. Katta til modellari (GPT, Gemini, Claude), adaptiv o‘qitish tizimlari, raqamli baholash vositalari va intellektual repetitorlarning ta’lim sohasiga kirib kelishi pedagog kasbining mohiyatini, funksiyalarini va zarurligini qayta ko‘rib chiqishni taqozo etmoqda. Maqolada SI pedagogni to‘liq almashtiradimi yoki uning faoliyatini boyitadimi, degan markaziy savol turli ilmiy maktablar va empirik tadqiqotlar asosida muhokama qilingan. Uchta asosiy kelajak stssenariysi-»SI dominant», «pedagog dominant» va «simbioz» modeli-tahlil qilinib, har birining imkoniyat va xavflari ko‘rsatilgan.
subject: 13.00.00 Pedagogika fanlari
  topic: section
subject: sun’iy intellekt va ta’lim, pedagog faoliyati, kelajak senariylari, adaptiv o‘qitish, katta til modellari, ta’lim texnologiyalari, SI integratsiyasi, pedagog kasbi, inson-SI hamkorlik.
  topic: keywords
creator: Dildora Rahimova
creator: Kamola Hasanboyeva
rights: Copyright (c) 2026
date: 2026-07-05
publication date: 2026-07-05
starting page: 32
ending page: 36

KASBIY TA’LIM TIZIMIDA STRATEGIK REJALASHTIRISH MEXANIZMLARINI RIVOJLANTIRISHNING INNOVATSION YONDASHUVLARI
type: item
description: Ushbu maqolada kasbiy ta’lim tizimida strategik rejalashtirish mexanizmlarini rivojlantirishning innovatsion yondashuvlari ilmiy-nazariy, tashkiliy-boshqaruv va amaliy-metodik jihatdan tahlil qilinadi. Tadqiqotning asosiy g‘oyasi shundan iboratki, zamonaviy kasbiy ta’lim muassasasi mehnat bozori ehtiyojlari, raqamli iqtisodiyot talablari, hududiy sanoat klasterlari, ish beruvchilar buyurtmasi va xalqaro kompetensiya standartlari bilan uzviy bog‘langan strategik boshqaruv tizimiga ega bo‘lmas ekan, uning ta’lim sifati, bitiruvchilar bandligi va institutsional raqobatbardoshligi barqaror oshmaydi. Maqolada strategik rejalashtirishning maqsadli indikatorlar, ehtiyojlar diagnostikasi, raqamli monitoring, kompetensiyaviy xaritalash, dual ta’lim, ssenariyli prognozlash va natijaga yo‘naltirilgan boshqaruv kabi mexanizmlari asoslab berildi.
subject: 13.00.00 Pedagogika fanlari
  topic: section
subject: kasbiy ta’lim, strategik rejalashtirish, innovatsion boshqaruv, mehnat bozori, dual ta’lim, raqamli monitoring, kompetensiya, institutsional rivojlanish.
  topic: keywords
creator: Voxidjon Qobilov
rights: Copyright (c) 2026
date: 2026-07-05
publication date: 2026-07-05
starting page: 28
ending page: 31

BOSHLANG‘ICH TA’LIM O‘QITUVCHILARINING AMALIY-METODIK TAYYORGARLIGINI VIRTUAL PEDAGOGIK SIMULYATSIYALAR ASOSIDA TAKOMILLASHTIRISH: NAZARIY ASOSLAR, TAMOYILLAR VA PEDAGOGIK SHART-SHAROITLAR
type: item
description: Ushbu maqolada bo‘lajak boshlang‘ich ta’lim o‘qituvchilarining amaliy-metodik tayyorgarligini takomillashtirishda virtual pedagogik simulyatsiyalarning o‘rni va ahamiyati yoritilgan. Tadqiqotda virtual simulyatsiyalarni o‘quv jarayoniga tatbiq etishning nazariy asoslari, fundamental tamoyillari hamda ushbu jarayonni samarali tashkil etish uchun zarur bo‘lgan pedagogik shart-sharoitlar tahlil qilinadi. Muallif tomonidan zamonaviy raqamli texnologiyalar yordamida talabalarning kasbiy kompetensiyalarini rivojlantirish va nazariy bilimlar bilan amaliy faoliyat o‘rtasidagi uzviylikni ta’minlash mexanizmlari taklif etilgan.
subject: 13.00.00 Pedagogika fanlari
  topic: section
subject: virtual pedagogik simulyatsiyalar, boshlang‘ich ta’lim, amaliy-metodik tayyorgarlik, pedagogik shart-sharoitlar, kasbiy kompetensiya, raqamli didaktika, ta’lim innovatsiyalari.
  topic: keywords
creator: Shoxsanam Qo‘ldasheva
rights: Copyright (c) 2026
date: 2026-07-05
publication date: 2026-07-05
starting page: 24
ending page: 27

TA'LIM TIZIMIDAGI KATTA MA'LUMOTLARNI (O'QUVCHILAR NATIJALARI, XATTI HARAKATLARI) TAHLIL QILISHDA NOSQL TEXNOLOGIYALARIDAN FOYDALANISH
type: item
description: Ushbu maqolada Big Data (katta hajmli ma’lumotlar) muhitida an’anaviy relyatsion ma’lumotlar bazalarining (RDBMS) gorizontal kengayish muammolari va ularning yechimi sifatida NoSQL (Not Only SQL) ma’lumotlar bazalarining samaradorligi tadqiq etilgan. Maqolada NoSQL ma'lumotlar bazalarining turli arxitektura modellari (Document-oriented, Key-Value, Column-family) tahlil qilinib, ma'lumotlarni o'qish va yozish tezligini optimallashtirish bo'yicha yangi uslubiy sxema taklif etilgan. Amaliy tajribalar asosida ma'lumotlar oqimini muvozanatlash algoritmlarining samaradorligi isbotlangan.
subject: 13.00.00 Pedagogika fanlari
  topic: section
subject: Big Data, NoSQL, SQL, Sharding, Replikatsiya, Optimallashtirish, Kengayuvchanlik, MongoDB, Cassandra.
  topic: keywords
creator: Dilnoza Mirzayeva
rights: Copyright (c) 2026
date: 2026-07-05
publication date: 2026-07-05
starting page: 20
ending page: 23

AUTIZM SPEKTRI BUZILISHLARI BO‘LGAN BOLALARDA NUTQ RIVOJLANISHI
type: item
description: Butun dunyoda har yili Autizm spektri buzilishi (ASB) bilan og‘rigan bolalar soni ortib bormoqda. ASBga ega bolalarda nutq buzilishlari turlicha bo‘lib, ilmiy o‘rganish obyekti hisoblanadi. Maqolada nutq rivojlanishining norma holati va autistik buzilishlardagi xususiyatlari tahlil qilinadi. Autizmga ega bolalarning sensor idroki xususiyatlariga, uning intellektual va nutqiy rivojlanish bilan o‘zaro bog‘liqligiga alohida e’tibor qaratiladi. Ontogenez va autistik dizontogenezda nutqning kommunikativ funksiyasi shakllanishining asosiy bosqichlari qiyosiy tarzda keltiriladi. ASBga ega bolalar va normotipik tengdoshlarida nutqgacha rivojlanish xususiyatlari, nominativ nutq tizimi shakllanishining shart-sharoitlari ko‘rib chiqiladi. Nutqni egallashning turli strategiyalari, leksik-grammatik tuzilmaning shakllanish bosqichlari, dialogik va monologik kommunikatsiya shakllari norma va ASB holatida tahlil qilinadi.
subject: 13.00.00 Pedagogika fanlari
  topic: section
subject: autizm spektri buzilishi, bolalar autizmi, autist bolalar, bolalar nutqi, nutq rivojlanishi, nutq faoliyati, nutq buzilishlari, dizontogenez.
  topic: keywords
creator: Zulfiya Karimova
creator: Xojiya Saydaliyeva
rights: Copyright (c) 2026
date: 2026-07-05
publication date: 2026-07-05
starting page: 13
ending page: 19

BO‘LAJAK PEDAGOGLARDA IJODKORLIKNI RIVOJLANTIRISHDA ART-PEDAGOGIK VOSITALARNING DIDAKTIK IMKONIYATLARI
type: item
description: Ushbu maqolada bo‘lajak pedagoglarda ijodiy kompetensiyalarni rivojlantirishda art-pedagogik vositalarning didaktik imkoniyatlari chuqur ilmiy-nazariy tahlil qilinadi. Tadqiqotda san’atga asoslangan pedagogik yondashuvlarning ta’lim jarayonidagi o‘rni, ijodiy fikrlashni shakllantirishdagi roli va ta’lim samaradorligini oshirishdagi ahamiyati keng ko‘lamda muhokama qilinadi. Maqolada tahliliy, interaktiv, loyihaviy va refleksiv yondashuvlar kabi art-pedagogik metodlarning pedagogik samaradorligi asosli ravishda ko‘rsatilgan. Olingan natijalar art-pedagogika talabalarda kreativ tafakkur, muammoli vaziyatlarni hal etish qobiliyati va innovatsion faoliyatni rivojlantirishda muhim didaktik vosita sifatida xizmat qilishini isbotlaydi. Ushbu tadqiqot natijalari kelajakda pedagogik jarayonlarni yanada takomillashtirish va talabalarning ijodiy salohiyatini oshirishga qaratilgan yangi yondashuvlarni ishlab chiqishda foydali manba bo‘lishi kutilmoqda.
subject: 13.00.00 Pedagogika fanlari
  topic: section
subject: art-pedagogika, ijodiy kompetensiya, didaktik imkoniyatlar, kreativ tafakkur, bo‘lajak pedagoglar, interaktiv metodlar, loyihaviy ta’lim, refleksiya.
  topic: keywords
creator: Umida Ergasheva
rights: Copyright (c) 2026
date: 2026-07-05
publication date: 2026-07-05
starting page: 10
ending page: 12

RAQAMLI PEDAGOGIK MUHITDA INTERAKTIV HAMKORLIK: NAZARIY ASOSLAR, AMALIY TATBIQ VA ISTIQBOLLAR
type: item
description: Raqamli ta’lim infratuzilmasining jadal rivojlanishi Raqamli pedagogik muhitda interaktiv hamkorlikning pedagogik ahamiyatini oshirmoqda. Ushbu tadqiqotning maqsadi – Raqamli muhitda interaktiv hamkorlikning nazariy-metodologik asoslarini tahlil qilish, amaliy qo‘llash mexanizmlarini tizimlashtirish va mavjud cheklovlarni ilmiy asosda yoritishdir. Tadqiqotda tizimli tahlil, qiyosiy-pedagogik yondashuv va didaktik modellashtirish usullaridan foydalanilgan. LMS platformalari, real vaqtli hamkorlik vositalari, sun’iy intellekt yordamchi tizimlari va immersiv texnologiyalarni pedagogik dizayn tamoyillariga muvofiq integratsiyalash hamkorlik samaradorligini oshiradi. Biroq, raqamli tafovut, o‘qituvchilarning metodik tayyorgarligi, baholash ob’ektivligi va kognitiv yuk muammolari hal etilishi kerak. Tadqiqot natijalari ta’lim muassasalari, metodistlar va raqamli pedagogika mutaxassislari uchun amaliy yo‘riqnoma sifatida qo‘llanilishi mumkin.
subject: 13.00.00 Pedagogika fanlari
  topic: section
subject: Raqamli pedagogik muhit, interaktiv hamkorlik, raqamli ta’lim, hamkorlikda o‘qitish, pedagogik dizayn, LMS, sun’iy intellekt, formativ baholash.
  topic: keywords
creator: Shohruhbek Yo‘ldoshev
rights: Copyright (c) 2026
date: 2026-07-05
publication date: 2026-07-05
starting page: 75
ending page: 78

BO‘LAJAK PEDAGOGLARDA KREATIV FIKRLASHNI FANLARARO ABSTSESSIAL VA ORDINATAL BOG‘LIQLIK ASOSIDA RIVOJLANTIRISHNING PEDAGOGIK MODELI
type: item
description: Mazkur maqolada bo‘lajak pedagoglarda kreativ fikrlashni fanlararo abstsessial va ordinatal bog‘liqlik asosida rivojlantirishning pedagogik modeli nazariy-metodologik hamda amaliy jihatdan asoslangan. Kreativ fikrlash bo‘lajak pedagogning kasbiy kompetentligini belgilovchi integrativ sifat sifatida talqin qilinib, uning motivatsion, kognitiv, faoliyatli va refleksiv komponentlarini rivojlantirishning ilmiy asoslari yoritilgan. Fanlararo abstsessial bog‘liqlik bilimlarning mazmuniy-gorizontal integratsiyasini ta’minlovchi didaktik mexanizm, ordinatal bog‘liqlik esa kreativ kompetensiyalarni bosqichma-bosqich rivojlantiruvchi metodologik tizim sifatida tavsiflangan. Ishlab chiqilgan pedagogik modelning maqsadli, mazmuniy, jarayonli va natijaviy komponentlari tavsiflanib, uni oliy pedagogik ta’lim amaliyotida qo‘llashning ilmiy-metodik imkoniyatlari asoslab berilgan. Tadqiqot natijalari bo‘lajak pedagoglarning kreativ kompetensiyalarini rivojlantirish, innovatsion pedagogik faoliyatga tayyorlash hamda fanlararo integratsiyaga asoslangan ta’lim texnologiyalarini takomillashtirishga xizmat qiladi.
subject: 13.00.00 Pedagogika fanlari
  topic: section
subject:
  topic: keywords
  value: bo‘lajak pedagog, kreativ fikrlash, kreativ kompetensiya, fanlararo integratsiya, abstsessial bog‘liqlik, ordinatal bog‘liqlik, pedagogik model, refleksiv faoliyat, innovatsion pedagogika, kompetensiyaviy yondashuv.
creator: G‘ayrat Xudayberganov
rights: Copyright (c) 2026
date: 2026-07-05
publication date: 2026-07-05
starting page: 71
ending page: 74

AUTIZM SPEKTRI BUZILISHI BO‘LGAN BOLALARNI INKLYUZIV TA’LIM SHAROITIDA TA’LIMGA JALB ETISH USULLARI
type: item
description: Mazkur maqolada autizm spektri buzilishiga (ASB) ega bo‘lgan bolalarni umumta’lim muassasalarida inklyuziv ta’lim jarayoniga jalb etishning ilmiy-nazariy asoslari yoritiladi. Inklyuziv ta’limning asosiy tamoyillari, autizmga ega bolalarning psixologik, pedagogik va senzomotor xususiyatlari tahlil qilinadi. Shuningdek, ularni ta’lim muhitiga muvaffaqiyatli integratsiya qilish uchun qo‘llanilishi lozim bo‘lgan metod va strategiyalar ko‘rib chiqiladi. Maqolada pedagoglar, psixologlar va ota- onalarning hamkorligi, shuningdek, individual ta’lim dasturlari tuzish zarurati alohida ta’kidlanadi.
subject: 13.00.00 Pedagogika fanlari
  topic: section
subject: autizm spektri buzilishi, inklyuziv ta’lim, individual yondashuv, pedagogik strategiya, psixologik qo‘llab-quvvatlash, ijtimoiy integratsiya.
  topic: keywords
creator: Nilufar Usmanova
rights: Copyright (c) 2026
date: 2026-07-05
publication date: 2026-07-05
starting page: 63
ending page: 69

KOMMUNAL VA MEHNAT GIGIYENASI KAFEDRASIDA UZLUKSIZ TIBBIY TA’LIM TAMOYILLARINI JORIY ETISH
type: item
description: Zamonaviy sog‘liqni saqlash tizimida vrach-gigiyenist, sanitariya-epidemiologiya xizmati mutaxassisi va jamoat salomatligi yo‘nalishidagi pedagogning kasbiy tayyorgarligi doimiy yangilanadigan bilimlar, ekologik va ishlab chiqarish xavflarini baholash, profilaktik fikrlash hamda dalillarga asoslangan qaror qabul qilish ko‘nikmalariga tayanadi. Ushbu maqolada uzluksiz tibbiy ta’lim tamoyillarini Farg‘ona jamoat salomatligi tibbiyot instituti Kommunal va mehnat gigiyena kafedrasi faoliyati xususiyatlariga moslashtirish masalasi IMRAD talablari asosida yoritildi. Asosiy metodik manba sifatida uzluksiz tibbiy ta’lim prinsiplarini kafedra sharoitida joriy etish bo‘yicha nashr etilgan tajriba, O‘zbekiston Respublikasida tibbiyot va farmatsevtika ta’limi hamda tibbiyot xodimlarining uzluksiz kasbiy rivojlanishiga oid normativ-huquqiy hujjatlar, kommunal gigiyena, mehnat gigiyenasi, jamoat salomatligi, sanitariya nazorati va kasbiy xavflarni boshqarish yo‘nalishidagi mahalliy ehtiyojlar tahlil qilindi. Natijada kafedra sharoitida 18, 36, 72 va 144 akademik soatlik modulli malaka oshirish dasturlarini kommunal gigiyena, ishlab chiqarish muhiti gigiyenasi, kasbiy kasalliklar profilaktikasi, atrof-muhit monitoringi, ichimlik suvi va atmosfera havosi xavfsizligi, mehnat sharoitlarini baholash, sanitariya-ma’rifiy ishlar va raqamli epidemiologik monitoring bilan integratsiyalash modeli taklif qilindi.
subject: 13.00.00 Pedagogika fanlari
  topic: section
subject:
  topic: keywords
  value: uzluksiz tibbiy ta’lim, uzluksiz kasbiy rivojlanish, kommunal gigiyena, mehnat gigiyenasi, sanitariya nazorati, jamoat salomatligi, Farg‘ona jamoat salomatligi tibbiyot instituti, profilaktik tibbiyot, kasbiy xavf.
creator: Shavkat Turdiyev
rights: Copyright (c) 2026
date: 2026-07-05
publication date: 2026-07-05
starting page: 57
ending page: 62

REGISTRATOR OFISI BOSHQARUVIDA ERGONOMIK MUHIT YARATISH ORQALI ISH UNUMDORLIGINI OSHIRISH YO‘LLARI
type: item
description: Ushbu maqolada oliy ta’lim muassasalarida registrator ofisi boshqaruvida ergonomik muhit yaratish orqali ish unumdorligini oshirish yo‘llari tahlil qilinadi. Tadqiqotning maqsadi registrator ofisida mehnat jarayonlarini qulay, xavfsiz, tezkor va talabalarga yo‘naltirilgan tarzda tashkil etishga xizmat qiluvchi ergonomik omillarni aniqlashdan iborat. Tadqiqotda tizimli tahlil, qiyosiy-pedagogik tahlil, kuzatuv, modellashtirish va konseptual umumlashtirish metodlaridan foydalanildi. Natijalar shuni ko‘rsatdiki, ish joyi dizayni, raqamli xizmatlar, axborot oqimlarini tartibga solish, xodimlar yuklamasini muvozanatlashtirish va psixologik qulaylik registrator ofisi samaradorligini oshirishning muhim shartlaridir. Maqolada ergonomik boshqaruv asosida ish unumdorligini oshirish bo‘yicha amaliy tavsiyalar beriladi.
subject: 13.00.00 Pedagogika fanlari
  topic: section
subject: registrator ofisi, ergonomik muhit, ish unumdorligi, oliy ta’lim, boshqaruv, raqamli xizmat, talaba xizmatlari, mehnat sharoiti, xizmat sifati, samaradorlik.
  topic: keywords
creator: Azizbek To‘xtamurodov
rights: Copyright (c) 2026
date: 2026-07-05
publication date: 2026-07-05
starting page: 53
ending page: 55

NOFILOLOG TALABALARGA VIRTUAL O‘YINLAR ASOSIDA FRANSUZ TILI O‘QITISHNI RIVOJLANTIRISH
type: item
description: Mazkur maqolada nofilolog talabalarga fransuz tilini virtual o‘yinlar asosida o‘qitishning zamonaviy metodlari tahlil qilinadi. Virtual o‘yin texnologiyalarining ta’lim jarayonidagi o‘rni, talabalarning kommunikativ kompetensiyasini rivojlantirish, kasbiy terminologiyani o‘zlashtirish va o‘quv motivatsiyasini oshirishdagi ahamiyati yoritilgan. Shuningdek, o‘yin texnologiyasi elementlari orqali interfaol ta’lim muhitini yaratish hamda fransuz tilini samarali o‘rgatish usullari bo‘yicha tavsiyalar berilgan.
subject: 13.00.00 Pedagogika fanlari
  topic: section
subject: fransuz tili, virtual o‘yinlar, o‘yin texnologiyasi, nofilologik yo‘nalishi talabalari, kommunikativ kompetensiya, interfaol ta’lim, raqamli texnologiyalar, kasbiy terminologiya, chet tilini o‘qitish.
  topic: keywords
creator: Rajapboy Sindorov
rights: Copyright (c) 2026
date: 2026-07-05
publication date: 2026-07-05
starting page: 37
ending page: 39

AXBOROT TIZIMLARINI LOYIHALASHTIRISH FANINI O‘QITISHDA PEDAGOGIK TIZIM INTEGRATSIYASI
type: item
description: Mazkur maqolada oliy ta'lim muassasalarida "Axborot tizimlarini loyihalashtirish" fanini o'qitishda pedagogik tizim komponentlarining o'zaro integratsiyasi tahlil qilingan. Tadqiqot davomida pedagogik tizimning maqsad, mazmun, metodlar, vositalar, baholash va natija komponentlari tizimli hamda kompetensiyaviy yondashuv asosida o'rganildi. Loyiha asosida o'qitish, muammoli ta'lim, CASE texnologiyalari, UML modellashtirish va raqamli ta'lim vositalaridan foydalanishga tayangan metodik yondashuv ishlab chiqildi. Tadqiqot natijalari ishlab chiqilgan metodik model axborot tizimlarini loyihalashtirish fanini o'qitish samaradorligini oshirish, talabalarning kasbiy va raqamli kompetensiyalarini rivojlantirish hamda nazariy bilimlarni amaliy faoliyat bilan integratsiyalash imkonini berishini ko'rsatdi.
subject: 13.00.00 Pedagogika fanlari
  topic: section
subject:
  topic: keywords
  value: pedagogik tizim, axborot tizimlarini loyihalashtirish, kompetensiyaviy yondashuv, loyiha asosida o'qitish, CASE texnologiyalari, UML modellashtirish, raqamli ta'lim, metodik yondashuv, kasbiy kompetensiya, oliy ta'lim.
creator: Dildora Sultanova
rights: Copyright (c) 2026
date: 2026-07-05
publication date: 2026-07-05
starting page: 40
ending page: 45

RAQAMLI TAʻLIM MUHITIDA TALABALARNING MUSTAQIL FIKRLASH KOMPETENSIYASINI RIVOJLANTIRISH METODIKASINI TAKOMILLASHTIRISH
type: item
description: Maqsad — raqamli taʻlim muhiti sharoitida talabalarning mustaqil fikrlash kompetensiyasini shakllantirishga xizmat qiladigan metodik yondashuvni amaliy sinovdan oʻtkazish va uni takomillashtirish yoʻllarini aniqlash. Metodlar — dizayn asosidagi tadqiqot, soʻrovnoma, ANOVA va SEM qoʻllanildi; tadqiqotga N=96 talaba jalb qilindi, ular tajriba va nazorat guruhlariga ajratildi. Aniqlovchi bosqichda kirish testi orqali boshlangʻich holat oʻlchandi, shakllantiruvchi bosqichda raqamli topshiriqlar, muammoli vazifalar va mustaqil ishlashga yoʻnaltirilgan topshiriqlar majmuasi joriy etildi, nazorat bosqichida esa chiqish testi va soʻrovnoma takroran oʻtkazildi. Natijalar — guruhlar orasidagi boshlangʻich farq ahamiyatli boʻlmadi, p=0,712; bu holat tajriba oldidan teng shartlar yaratilganini koʻrsatdi. Shakllantiruvchi taʻsirdan keyin tajriba guruhida oʻzgarishlar oʻrtacha va yuqori darajada namoyon boʻldi, Cohen d=0,76 hamda d=0,94 koʻrsatkichlari metodikaning sezilarli pedagogik samaraga ega ekanini bildirdi. Natijalar muhokamasida SEM orqali tuzilgan bogʻlanishlar talabaning raqamli topshiriqni bajarish mustaqilligi bilan fikrlash faolligi oʻrtasida barqaror aloqani koʻrsatdi. Xulosa — taklif etilgan metodika mustaqil fikrlash kompetensiyasini bosqichma-bosqich rivojlantirish uchun amaliy asos beradi; ilmiy hissa sifatida raqamli muhitda kompetensiyani oʻlchash va shakllantirishni birlashtirgan tajriba modeli aniqlashtirildi.
subject: 13.00.00 Pedagogika fanlari
  topic: section
subject: akademik oʻzini boshqarish, analitik mulohaza, dizayn asosidagi tadqiqot, muammoli topshiriqlar, oʻquv avtonomiyasi
  topic: keywords
creator: Shahnoza Sultonova
rights: Copyright (c) 2026
date: 2026-07-05
publication date: 2026-07-05
starting page: 46
ending page: 52

RAQAMLI IQTISODIYOTNI RAQAMLI TEXNOLOGIYALARDAN FOYDALANIB TALABALARDA KASBIY KOMMUNIKATIV KOMPETENSIYALARNI RIVOJLANTIRISH
type: item
description: Ushbu maqolada iqtisodiyot yo‘nalishlarida tahsil olayotgan bo‘lajak iqtisodchi mutaxassislarning kasbiy kompetentligini oshirishda o‘quv jarayoni takomillashtirish choralari va raqamli iqtisodiyotni rivojlantirish yo‘llari haqida so‘z boradi.
subject: 13.00.00 Pedagogika fanlari
  topic: section
subject: Raqamli iqtisodiyot, iqtisodchi, talaba, mutaxassis, iqtisodiyot, yo‘nalish, iqtisodiy soha, jamiyat.
  topic: keywords
creator: Odil Tagayev
rights: Copyright (c) 2026
date: 2026-07-10
publication date: 2026-07-10
starting page: 109
ending page: 112

KICHIK BIZNES VA XUSUSIY TADBIRKORLIK SOHASINING RAQOBATBARDOSHLIK SALOHIYATI HAMDA MOLIYAVIY BARQARORLIGINI STATISTIK BAHOLASH USLUBIYATI
type: item
description: Maqolada kichik biznes va xususiy tadbirkorlik sohasining moliyaviy samaradorligi hamda raqobatbardoshlik salohiyatini statistik baholashning uslubiy jihatlari tadqiq etilgan. Kichik korxona va mikrofirmalar faoliyatini baholashda hisobga olinadigan ichki va tashqi omillar tizimlashtirilgan, raqobatbardoshlik salohiyati integral indeksi (IPK) hamda uning tarkibiy — innovatsion, axborot, resurs va iqtisodiy salohiyat — indekslarini hisoblash uslubiyati yoritilgan. Shuningdek, intellektual, mulkiy va moliyaviy salohiyatni baholash ko‘rsatkichlari tizimi, moliyaviy barqarorlik darajalarining statistik tasnifi hamda aylanma kapitaldan foydalanish samaradorligini baholash koeffitsientlari tavsiya etilgan. Taklif etilayotgan uslubiyot kichik biznes subyektlarini davlat tomonidan qo‘llab-quvvatlash siyosatini takomillashtirish uchun ilmiy-amaliy asos bo‘lib xizmat qiladi.
subject: 08.00.00 Iqtisod fanlari
  topic: section
subject: kichik biznes, xususiy tadbirkorlik, raqobatbardoshlik salohiyati indeksi, intellektual salohiyat, moliyaviy barqarorlik, statistik baholash, aylanma kapital.
  topic: keywords
creator: Otabek Arzikulov
rights: Copyright (c) 2026
date: 2023-10-13
publication date: 2023-10-13
starting page: 137
ending page: 141

MAMLAKATIMIZDA KICHIK BIZNES SOHASINI BARQAROR RIVOJLANTIRISHNING INSTITUTSIONAL VA MOLIYAVIY TA’MINOTI
type: item
description: Maqolada mamlakatimizda kichik biznes va xususiy tadbirkorlik sohasini barqaror rivojlantirishning institutsional va moliyaviy ta'minoti tadqiq etilgan. Tadbirkorlik faoliyatini rag'batlantirishga xizmat qiluvchi institutsional tuzilmalar — davlat va nodavlat tashkilotlar, xalqaro tashkilotlar, komissiya va kengashlar, tadbirkorlik uyushmalari, bozor infratuzilmasi hamda milliy dasturlar — tizimlashtirilgan. Kichik biznesni moliyaviy qo'llab-quvvatlashning to'rt tarkibiy qismli mexanizmi (budjet, soliq, kreditlash va o'z-o'zini moliyalashtirish), shuningdek mikromoliyalashtirish tizimini rivojlantirishning ustuvor yo'nalishlari yoritilgan. Tadqiqot natijalari kichik biznesni davlat tomonidan qo'llab-quvvatlash siyosatini takomillashtirishga qaratilgan amaliy takliflar ishlab chiqish uchun asos bo'lib xizmat qiladi.
subject: 08.00.00 Iqtisod fanlari
  topic: section
subject: kichik biznes, xususiy tadbirkorlik, institutsional islohotlar, moliyaviy qo'llab-quvvatlash, soliq mexanizmi, mikromoliyalashtirish, bandlik.
  topic: keywords
creator: Otabek Arzikulov
rights: Copyright (c) 2026
date: 2025-09-26
publication date: 2025-09-26
starting page: 83
ending page: 85